काठे बैरें दा बू’टा ते प्यूदी बैरें दा बू’टा तकरीबन इक्कै नेहा होन्दा ऐ की जे काठे बैरें उप्पर गै प्यूंद करियै प्यूंदी बैरें दी पैदावार होन्दी ऐ पर मले बैरें दा बू’टा लौह्‌की-लौह्‌की झाड़िया दी शक्ल च होन्दा ऐ। मले बैर सोआदे च बड़े मिट्ठे होंदे न। बैरी दे पत्तर, माल-बक्करियें दे चारे च बड़ी प्रधानता रखदे न। जेह्‌ड़े’नै माल दुद्ध दूना-चरूना बधांदा ऐ। एहे‌दे पर लाखा दे कीड़े पलदे न ते पत्तरें पर रेशमै दे कीड़े पलदे न। जिन्दे थमां टस्सर प्राप्त होंदी ऐ। अमारती लक्कडी च एह्‌दियां कड़ियां, बरगे, बड़े चिर टकाऊ होंदे न, इदियां टाल्लियां च्हल देने दे कम्म औंदियां न।